Diari Oficial de la Generalitat Valenciana


Sumari del DOGV 5764, del 16-05-2008 (2008/6160)

Convocatòria d'Assemblea General ordinària.
-------------------------------------------

### Dades del document

Número de DOGV
:   5764

Data del DOGV
:   16-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6160


Data del document
:   12-05-2008

Organisme emissor
:   Caixa Rural San Vicente Ferrer de la Vall d'Uixó, SCOOP Crèd. V.

Tipus de document
:   Informació Pública

Convocatòria d'Assemblea General ordinària. [2008/6160]  
En compliment de l'acord adoptat pel Consell Rector d'esta societat cooperativa i de conformitat amb allò que hi ha legalment i estatutàriament establit, es convoca tots els socis de l'entitat per a celebrar l'Assemblea General ordinària, dijous vinent dia 19 de juny de 2008, a les 21.30 hores, en primera convocatòria, i a les 22.00 hores, en segona, en esta ciutat, al local siti al carrer Juan Capó, número 28, a fi de tractar els punts de l'ordre del dia següent:   
1. Examen de la gestió social. Aprovació, si és procedent, dels comptes anuals corresponents a l'exercici econòmic tancat el 31 de desembre de 2007 (balanç, compte de pèrdues i guanys, memòria i informe de gestió, i informe d'auditoria).  
2. Proposta sobre distribució d'excedents de l'exercici i retorn cooperatiu.  
3. Retribució a pagar a les aportacions voluntàries incorporades al capital social.  
4. Aprovació, si és procedent, de la liquidació del pressupost d'ingressos i despeses del fons de formació i promoció cooperativa de l'exercici 2007 i pla d'inversions i despeses del dit fons per a l'exercici en curs.  
5. Nomenament d'auditors.  
6. Elecció de membres del Consell Rector, per a cobrir vacants definitives, produïdes per la dimissió prèvia dels consellers que exercien els càrrecs de tresorer, vocal tercer i vocal sèptim; dimissió que va ser acceptada pel Consell Rector en sessió de data 5 de maig de 2008. Al seu torn, s'afig la vacant del suplent segon que va substituir la vacant produïda per la defunció del vocal quint. Com que no hi ha substituts per als dits quatre llocs, l'elecció ho serà pel període que faltara per complir als anteriors titulars o suplents, i perquè ocupen els càrrecs que lliurement designe el Consell Rector en la sessió corresponent.  
7. Autorització expressa al Consell Rector per a procedir a elevar a instrument públic els acords de l'Assemblea General que exigisquen esta formalitat o hagen d'inscriure's en els registres públics, així com per a executar els dits acords; facultant-lo per a la interpretació, l'aplicació i el desenvolupament dels que ho necessitaren, fins i tot per a esmenar-los, com també per al compliment de tots els requisits que puguen resultar legalment exigibles per a la seua eficàcia.  
8. Suggeriments i preguntes al Consell Rector.  
9. Decisió sobre l'aprovació de l'acta. Designació de socis a este efecte.  
La Vall d'Uixó, 12 de maig de 2008.- El president: Vicente Pallardó Aragó.  
Nota. D'acord amb la legalitat vigent, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'Assemblea, es troben a disposició dels socis al domicili social de l'entitat durant l'horari d'atenció al públic i fins el dia de la celebració de l'Assemblea inclusivament. Els socis tenen dret, així mateix, a rebre gratuïtament, amb la sol·licitud prèvia per escrit, una còpia dels documents indicats.